ביל גייטס, מנכ"ל ויו"ר מיקרוסופט, החליט לפרוש מתפקיד המנכ"ל ולהעבירו ל"מספר 2" - סטיב באלמר, נשיא החברה. גייטס אמר כי הוא יתמקד מעתה בניהול הפיתוח, תחת התואר "ארכיטקט תוכנה ראשי", בעוד באלמר ידאג לכל הצדדים העסקיים והניהוליים. עם זאת, לדעת רוב הפרשנים אין ספק כי גייטס ימשיך לשלוט בחברה מאחורי הקלעים. (הפרישה הסופית של ביל גייטס מתפקידו כמנכ"ל וארכיטקט תוכנה ראשי הסתיימה רק ב-2008. כיום, הוא משמש כחבר הנהלה בחברה).
עברית תקנית ואחידה באינטרנט - זוהי ההבטחה העיקרית שעלתה מכנס היסוד של HebSig, קבוצת העבודה לעברית באינטרנט של איגוד האינטרנט הישראלי שנערך בשבוע שעבר. מטרות הקבוצה הן ריכוז המידע על נושא העברית ברשת, סיוע בהטמעה של פתרונות שונים לעברית וקידום יזמות ודו-שיח בנושא העברית. (כיום, כמעט ואין בעיות טכניות עם השפה העברית באינטרנט).
חיבורים רחבי הפס לאינטרנט קורמים עור וגידים ברחבי העולם, וגם בארץ מתחילים לראות אותם באופק. לדוגמה, בארה"ב מציעה חברת Broadband Digital Group שירות DSL בתקן G.Lite בקצב 1.5Mbps תמורת צפייה בפרסומות, כאשר הלקוח רוכש את המודם בלבד (או מקבל גם אותו בחינם, אם הוא ממליץ על השירות לאחרים). המשחק לא נגמר ב-DSL: חברת InternetHyperGate מבטיחה לספק גישה לאינטרנט בחינם דרך לווין ברוחב 2MBPS ללקוחות בבריטניה ובארה"ב. (כיום מציעים בעולם מהירויות גלישה של 100Mbs, 50Mbs ויותר).
כיצד ישפיע באלמר על עתידה של מיקרוסופט בשנים הקרובות?
אילו עוד אתגרים מיוחדים יופיעו בעתיד בשימוש באינטרנט?